CELEX: 31999R1618
Language: hr
Date: 1999-07-23 00:00:00
Title: Uredba Komisije (EZ) BR. 1618/1999 od 23. srpnja 1999. o kriterijima za procjenu kvalitete strukturnih poslovnih statističkih podataka  Tekst značajan za EGP

13/Sv. 057
            
            
               HR
            
            
               Službeni list Europske unije
            
            
               152
            
         31999R1618
   
               L 192/11
            
            
               SLUŽBENI LIST EUROPSKE UNIJE
            
            
               23.07.1990.
            
         
      UREDBA KOMISIJE (EZ) BR. 1618/1999
   od 23. srpnja 1999.
   o kriterijima za procjenu kvalitete strukturnih poslovnih statističkih podataka
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ, Euratom) br. 58/97 od 20. prosinca 1996. o strukturnim poslovnim statistikama (1), kako je zadnje izmijenjena Uredbom (EZ, Euratom) br. 410/98 (2), a posebno njezin članak 12. točku vi.,
   
               (1)
            
            
               Budući da je Uredbom (EZ, Euratom) br. 58/97 uspostavljen zajednički okvir za izradu statističkih podataka Zajednice o strukturi, djelatnosti, konkurentnosti i uspješnosti poduzeća unutar Zajednice.
            
         
               (2)
            
            
               Budući da Komisija o tim statističkim podacima, a posebno njihovoj kvaliteti i opterećenju za poslovne subjekte, podnosi izvješće Europskom parlamentu i Vijeću.
            
         
               (3)
            
            
               Budući da je neophodno da Komisija odredi kriterije za procjenu kvalitete strukturnih poslovnih statističkih podataka.
            
         
               (4)
            
            
               Budući da su mjere iz ove Uredbe u skladu s mišljenjem Odbora za statistički program,
            
         DONIJELA JE OVU UREDBU:
   Članak 1.
   Kriteriji za procjenu kvalitete iz članka 7. Uredbe (EZ, Euratom) br. 58/97 navedeni su u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. srpnja 1999.
      
         
            Za Komisiju
         
         Yves-Thibault DE SILGUY
         
         
            Član Komisije
         
      
   
   
      (1)  SL L 14, 17.1.1997., str. 1.
   
   
      (2)  SL L 52, 21.2.1998., str. 1.
   
   PRILOG
   POKAZATELJI KVALITETE I GLAVNA OBILJEŽJA
   Odjeljak 1.
   Ciljevi
   Cilj je ovog priloga uspostaviti zajednički okvir za godišnje mjerenje, na razini Europske zajednice, razine kvalitete strukturnih poslovnih statističkih podataka prikupljenih u okviru Uredbe (EZ) br. 58/97 o strukturnim poslovnim statistikama, dalje u tekstu Uredba o SPS-u.
   Odjeljak 2.
   Obuhvat
   
               1.
            
            
               Dolje utvrđene pokazatelje kvalitete i izvještaje potrebno je prijaviti za sve djelatnosti iz odjeljka 3. Priloga I. Uredbi o SPS-u u skladu s odstupanjem koje je utvrđeno Uredbom Komisije (EZ) br. 2699/98 (1).
            
         
               2.
            
            
               Država članica ne treba prijaviti podatke koji su utvrđeni ovim Prilogom, a za potrebe ove Uredbe, ako ukupni iznos dodane vrijednosti po cijeni proizvodnih faktora u toj državi članici i inače predstavlja manje od 1 % ukupnog iznosa te vrijednosti u Europskoj zajednici. Taj prag se primjenjuje na svaku djelatnost iz revidirane Statističke klasifikacije ekonomskih djelatnosti u Europskoj zajednici, (NACE Rev.1) za koju je potrebno navesti pokazatelj kvalitete ili podnijeti izvještaj.
            
         Odjeljak 3.
   Prva referentna godina
   Prva referentna godina za koju je potrebno podnijeti podatke određene ovim prilogom je kalendarska godina 1997. Ako za prvu referentnu godinu nisu prikupljeni podaci unutar roka odgode slanja određenog odjeljkom 4. stavkom 2. uzima se prva sljedeća godina za koju postoje podaci.
   Odjeljak 4.
   Slanje podataka
   
               1.
            
            
               Pokazatelji kvalitete i izvještaji utvrđeni ovim prilogom dostavljaju se u roku od 24 mjeseca od isteka kalendarske godine referentnog razdoblja.
               Taj rok slanja može biti produljen za razdoblje jednakog trajanja kao i bilo koja dodatna odgoda koju je Komisija odobrila u Uredbi (EZ) br. 2699/98, ako se ta dodatna odgoda odnosi na obilježje predviđeno u odjeljku 5. ovog Priloga.
            
         
               2.
            
            
               Prvo slanje pokazatelja kvalitete (odjeljak 5. točke 1, 2, 3. i 4.) i izvještaja (odjeljak 6.) obavlja se prije kraja prosinca 1999.
            
         Odjeljak 5.
   Pokazatelji kvalitete: koeficijent varijacije i stopa neodgovaranja
   Države članice šalju podatke za dolje navedena obilježja, razine i serije, u skladu s eventualnim odstupanjima za referentnu godinu.
   Za svaku seriju, obilježje ili razinu aktivnosti države članice šalju ukupni koeficijent varijacije, uzimajući u obzir, u skladu s modelom ankete, neodgovaranje na upite, pogreške u klasificiranju, i, ako je potrebno, pogreške zbog uzorka.
   Koeficijent varijacije je odnos drugog korijena varijance metode ocjene i očekivane vrijednosti.
   
               1.
            
            
               Serija 1A (godišnji statistički podaci o poslovanju):
               
                           —
                        
                        
                           šest obilježja (11 11 0; 12 11 0; 12 15 0; 13 31 0; 15 11 0; 16 13 0),
                        
                     
                           —
                        
                        
                           NACE Rev. 1: troznamenkasta razina (skupine) ili djelatnosti podijeljene u skupine koji se spominju u odjeljku 9. Priloga 1. Uredbi o SPS-u.
                        
                     
         
               2.
            
            
               Serija 1B (godišnji statistički podaci poduzeća prema veličini):
               
                           —
                        
                        
                           tri obilježja (11 11 0; 12 11 0; 12 15 0),
                        
                     
                           —
                        
                        
                           NACE Rev. 1: troznamenkasta razina (skupine) ili djelatnosti podijeljene u skupine koji se spominju u odjeljku 9. Priloga 1. Uredbi o SPS-u i djelatnosti podijeljene u skupine prema veličini: 1-19; 20-249; 250-999; > 1 000.
                        
                     
         
               3.
            
            
               Serija 1C (godišnji regionalni statistički podaci):
               
                           —
                        
                        
                           dva obilježja (11 21 0; 13 32 0),
                        
                     
                           —
                        
                        
                           NACE Rev. 1: dvoznamenkasta razina (razredi) i NUTS 2.
                        
                     
         
               4.
            
            
               Neodgovaranje po jedinici
               Države članice prijavljuju stopu neodgovaranja po statističkoj jedinici prema NACE Rev. 1 troznamenkastoj razini ili skupinama spomenutima u odjeljku 9. Priloga 1. Uredbi o SPS-u.
            
         
               5.
            
            
               Stopa neodgovaranja po stavku
               Države članice prijavljuju stopu neodgovaranja prema NACE Rev. 1 troznamenkastoj razini ili skupinama spomenutima u odjeljku 9. Priloga 1. Uredbi o SPS-u za obilježja 12 11 0, 12 15 0, 13 31 0, 15 11 0, 16 13 0.
            
         Odjeljak 6.
   Određeni izvještaji
   Države članice podnose dva određena izvještaja kako je spomenuto dolje:
   
               1.
            
            
               O strategiji anketiranja
               Ovaj će izvještaj pokazivati u najmanju ruku korištenje popisivanja ili uzorkovanja kao i korištenje administrativnih izvora ili statističkih anketa za svaku potkategoriju poduzeća.
            
         
               2.
            
            
               O glavnoj djelatnosti
               Ovaj će izvještaj pokazivati kako se određuje glavna djelatnost za jedinice promatranja koje se koriste u izradi rezultata koji se šalju Eurostat-u u skladu s odredbama Uredbe o SPS-u. Posebno je važno navesti podatke o učestalosti ažuriranja glavne djelatnosti jedinice imajući u vidu je li ona obuhvaćena statističkom anketom ili nekim administrativnim izvorom.
            
         Odjeljak 7.
   Širenje nacionalnih podataka o kvaliteti od strane Eurostata
   Podaci o kvaliteti ne objavljuju se bez suglasnosti države članice.
   Odjeljak 8.
   Prijelazno razdoblje
   Podaci utvrđeni odjeljkom 5. točkom 5. neobvezni su za prve dvije referentne godine, to jest za 1997. i 1998.
   
      (1)  SL L 344, 18.12.1998., str. 1.